Στα πλαίσια διαφόρων δράσεων του σχολείου μας την τρέχουσα σχολική χρονιά, με στόχο την βελτίωση και σύσφιξη των σχέσεων μεταξύ των μαθητών, πραγματοποιήθηκαν βιωματικές δραστηριότητες από κοινού, συνεργατικά, με θέμα την φιλία, την αλληλεγγύη, την αγάπη.

Οι μαθητές και οι μαθήτριες της Α΄ Γυμνασίου με μεγάλο ενθουσιασμό σχεδίασαν και ζωγράφισαν μπλούζες θέλοντας να εκφράσουν, καλλιτεχνικά, την αντίληψή τους για τη **φιλία** και την **συνεργασία** στο σχολείο.

Οι μαθητές και οι μαθήτριες της Β΄ Γυμνασίου προτίμησαν να εκφραστούν μέσω της αυθόρμητης σκέψης και να καταγράψουν σε ένα χαρτί τί σημαίνει για εκείνους **φιλία**.

Με τη σειρά τους, οι μαθητές και οι μαθήτριες της Γ΄ Γυμνασίου σκέφτηκαν ότι η λέξη **αγάπη** ήταν ίσως η πιο περιεκτική όλων των εννοιών. Έτσι, εμπνεύστηκαν και απέδωσαν την έννοια της **αγάπης** με τις ιδιαίτερες καιπρωτότυπες σκέψεις τους.

 Συντονίστρια δράσης:

 Ιωάννα Π. Θεοδωρακοπούλου-Γαλλική